་ཀཱ་ཡ་ན་མཿཨོཾ་བཛྲ་ཀཱ་ར་ཏི་་
ཀེ་ཡཱ་ཡ་ན་མཿ ཨོཾ་བཛྲ་བཱ་ཡ་བེ་ན་མཿཨོཾ་བཛྲ་ཡ་མཱ་ཡ་ན་མཿཨོཾ་བཛྲ་ཡཀྵེ་བྷོ་ན་་
མཿ ཨོཾ་བཱ་རུ་ཛྱེ་ན་མཿཨོཾ་བཱ་ཡ་བྱི་ན་མཿཨོཾ་ཡཱ་མི་ཎྱེ་ན་མཿཨོཾ་ཡཀྵི་ཎྱཾ་ན་མཿཨོཾ་་་་་་
མཧཱ་པ་ལ་ཡ་ན་མཿ ཨོཾ་ཨ་ཙ་ལཱ་ཡ་ན་མཿཨོཾ་ཊཱཀྐི་རཱ་ཛཱ་ཡ་ན་མཿ ( ༡༢༠)ཨོཾ་ནཱི་ལ་
དཎ་ཌཱ་ཡ་ན་མཿཨོཾ་སུཾ་བྷ་རཱ་ཛཱ་ཡ་ན་མཿཨོཾ་རོ་དྲཱ་ཤྩི་ན་མཿཨོཾ་བཛྲ་ཤྲི་ཁ་ལཱ་་་་་་
ན་མཿཨོཾ་ཙུན་དཱ་ཡི་ན་མཿཨོཾ་བྷི་ཀུ་ཊུ་ན་མཿཨོཾ་མཱ་རཱི་ཙྩཾ་ན་མཿཨོཾ་པྲ་ཏྱེ་ཀ་མཱ་ས་་
བྷེ་ད་ན་ཥཥྛི་ཨུད་ཏ་ར་ཏྲི་ཤ་ཏ་བཛྲ་ཏི་ཐི་དེ་ཀཱི་བྷྱོཿ་ན་མཿཨོཾ་ཤ་ཊ་ཏྲིཾ་ཤད་པྲ་་
ཏཱིཙྪཱ་བྷྱོཿ་ན་མཿཨོཾ་བཛྲ་ཛ་ཡཱ་ཡ་ན་མཿཨོཾ་བཛྲ་ཀ་ར་ཀོ་ཊ་ཀཱ་ཡ་ན་མཿཨོཾ་བཛྲ་བཱ་་
སུ་ཀ་ཡེ་ན་མཿཨོཾ་བཛྲ་ནན་ཏཱ་ཡ་ན་མཿཨོཾ་བཛྲ་ཏཀྵ་ཀཱ་ཡ་ན་མཿཨོཾ་བཛྲ་མཧཱ་་་་
པདྨ་ཡ་ན་མཿ ཨོཾ་བཛྲ་ཀུ་ལི་ཀཱ་ཡ་ན་མཿཨོཾ་བཛྲ་ཤི་ཁ་བཱ་ལ་ཡ་ན་མཿ ཨོཾ་བཛྲ་་་་་་
པདྨ་ཡ་ན་མཿཨོཾ་བཛྲ་བི་ཛ་ཡཱ་ཡ་ན་མཿཞེས་པ་ནི་སྐུའི་དཀྱིལ་འཁོར་ལའོ། །དེ་
ནས་དུར་ཁྲོད་རྣམས་སུ་འདི་ལྟ་སྟེ། ཨོཾ་ཤཱ་ནཱ་སྱཱ་ཡཻ་ན་མཿཨོཾ་སཱུ་ཀ་རཱ་སྱཱ་ཡི་ན་
མཿ ཨོཾ་བྱཱ་གྲཱ་སྱཱ་ཡཻ་ན་མཿཨོཾ་ཛཾ་བུ་ཀཱ་སྱཱ་ཡཻ་ན་མཿཨོཾ་ག་རུ་ཌཱ་སྱཱ་ཡཻ་ན་མཿཨོཾ་ཨུ་ལཱུ་
ཀཱ་སྱཱ་ཡཻ་ན་མཿ ཨོཾ་གྲི་དྷཱ་སྱཱ་ཡཻ་ན་མཿཨོཾ་ཀཱ་ཀཱ་སྱཱ་ཡཻ་ན་མཿཨོཾ་སརྦ་བྷུ་ཏེ་བྷྱོཿ་ན་མཿ
ཞེས་པ་ནི་དུར་ཁྲོད་བརྒྱད་པ་རྣམས་ལའོ། །དེ་ནས་ཕྱི་རོལ་ཏུ་འཇིག་རྟེན་
པའི་ལྷ་རྣམས་ཀྱི། ཨོཾ་བཛྲ་ཙན་དྲྭ་ཡ་ན་མཿཨོཾ་བཛྲ་སཱུནཱ་ཡཱ་ན་མཿཨོཾ་བཛྲ་མཾ་ག་
ལཱ་ཡ་ན་མཿ ཨོཾ་བཛྲ་བུདྷཱ་ཡ་ན་མཿཨོཾ་བཛྲ་བྲིཧ་སྤ་ཏྱེ་ན་མཿཨོཾ་བཛྲ་ཤུ་ཀཱ་ཡ་ན་་་
མཿཨོཾ་བཛྲ་ཤ་ནཻ་ཤྩ་རཱ་ཡ་ན་མཿཨོཾ་བཛྲ་ཀེ་ཏ་བེ་ན་མཿཨོཾ་བཛྲ་རཱ་ཧ་བེ་ན་མཿ
ཨོཾ་བཛྲ་ཀཱ་ལཱ་ག་ན་ཡེ་ན་མཿཨོཾ་བཛྲ་བྷུ་བེ་ན་མཿཨོཾ་བཛྙཱ་གསྟུ་ཡཱ་ན་མཿཨོཾ་སརྦ་་་
ནཀྵ་ཏྲ་བྷྱོཿ་ན་མཿཨོཾ་དྭ་ད་ཤ་རཱ་སི་བྷྱོཿ་ན་མཿཨོཾ་ཥོ་ཌ་ཤ་ཀ་ལཱ་བྷྱོཿ་ན་མཿ ཨོཾ་ད་ཤ་་་
དིག་པཱ་ལེ་བྷྱོཿ་ན་མཿ ཨོཾ་བཛྲ་ནན་དི་ཀེ་ཤྭ་རཱ་ཡ་ན་མཿཨོཾ་བཛྲ་མཧཱ་ཀཱ་ལ་ཡ་ན་
མཿཨོཾ་བཛྲ་གྷཎ་ཊཱ་ཀརྞྞ་ཡ་ན་མཿཨོཾ་བཛྲ་དྷཱིཿ་གི་ཎ་ན་མཿཨོཾ་སརྦ་ཀྵེ་ཏྲ་བཱ་ལེ་བྷྱོཿ་་་
139 -

མཁས་གྲུབ་རྗེའི་གསུང་འབུམ།
ན་མཿཨོཾ་སརྦ་དྲཱུ་ཏཱི་བྷྱོཿ་ན་མཿ ཨོཾ་ཧཱ་རི་ཏྱེ་བྷྱོཿ་ན་མཿཨོཾ་སརྦ་སིད་དྷི་བྷོ་ན་མཿཨོཾ་་་་
དྷརྨཱ་( ༡༣ན)ཙཀྲ་ཡ་ན་མཿ ཨོཾ་བྷ་དྲ་གྷ་ཊཱ་ཡ་ན་མཿཨོཾ་བཛྲ་དུན་དུ་བྷཻ་ན་མཿ ཨོཾ་་་
བོ་དྷི་པྲིཀྵ་ཡ་ན་མཿ ཨོཾ་གུ་རུ་བུདྡྷ་བོ་དྷི་སཏྭ་བྷོ་ན་མོ་ན་མཿཨོཾ་ཆོས་སྐྱོང་བའི་་་་་
བསྲུངས་མ་དམ་ཚིག་ཅན་ཐམས་ཅད་ལ་ན་མཿཨོཾ་གནས་བདག་གཞི་བདག་་་་་
གྲོང་བདག་ཐམས་ཅད་ལ་ན་མཿཨོཾ་སེམས་ཅན་ཐམས་ཅད་ཀྱང་ལྷར་གྱུར་པ་་་
རྣམས་ལ་ན་མཿ ཞེས་ཕུལ་བའི་རྗེས་སུ། རང་གི་ལྕེ་རྩེ་སྨིན་མཚམས་སྤྱི་གཙུག་
གསུམ་དུ་ཆང་གི་ཐིག་ལེ་བྱས་ནས་བདུད་རྩི་མྱངས་པས། ལུས་ཀྱི་ལྷ་ཐམས་
ཅད་ཚིམ་པར་བསམ་པ་གདན་གཞི་ལས་གསུངས་པ་ལྟར་བྱའོ། །བཅུ་གཅིག་
པ་རྡོ་རྗེའི་མཆོད་པ་ནི། རང་དང་ཤེས་རབ་ཀྱི་སྤྱི་བོར་ཨོཾ།ཞེས་པ་ནས། ལྷན་
ཅིག་སྐྱེས་པའི་དགའ་བ་ཞེས་པའི་བར་སྒྲུབ་ཐབས་ཀྱི་ཐིག་ལེའི་རྣལ་འབྱོར་་་་་
གྱི་སྐབས་ཇི་ལྟ་བར་བརྗོད་དེ།དེ། ཉམས་སུ་མྱོང་བས་དཀྱིལ་འཁོར་གྱི་ལྷ་ཐམས་
ཅད་ཀྱང་བདེ་བ་ཆེན་པོའི་མཆོད་པས་མཉེས་པར་གྱུར། ཅེས་བརྗོད་ཅིང་།
དེ་དག་གི་དོན་མོས་པ་ཡིད་བྱེད་ཀྱིས་ཀྱང་ལེགས་པར་དྲན་པར་བྱ་སྟེ་ཆོ་ག་་་་
འདི་ནི་ལས་དང་ཡེ་ཤེས་ཀྱི་ཕྱག་རྒྱ་གཉིས་ཀ་ལ་ཡང་ཚུལ་འདི་ཉིད་དོ། །
བཅུ་གཉིས་པ་བསྟོད་པ་ནི་ནང་གི་ལེའུ་ལས། བླ་མའི་ངེས་པའི་དབང་གིས་་་་
བསྒོམ་པའི་དུས་དང་འདོད་པའི་ལྷ་ལ་བསྟོད་པའི་དུས་སུ་གྲངས་བཞིན་དུ་་་་
སངས་རྒྱས་པ་རྣམས་ལ་རྡོ་རྗེའི་གདན་བསྔགས་ཤིང་ཀླ་ཀློ་རྣམས་ལ་ལྷ་མིན་་་་
གྱི་གདན་བསྔགས་སོ། །ཞེས་འགྲེལ་ཆེན་དུ་གསུངས་པ་ལྟར། རྡོ་རྗེའི་སྐྱིལ་
ཀྲུང་ལ་གནས་པའམ། མ་ལྕོགས་ན་སེམས་དཔའི་སྐྱིལ་ཀྲུང་ལ་གནས་པས།
དྲིལ་ཐབས་དང་བཅས་ནས་བསྟོད་པར་བྱ་སྟེ། མཆོག་སྦྱིན་རྡོ་རྗེ་མཆོག་ཁྱོད་
འདུད། །ཡང་དག་མཐར་གྱུར་ཁྱོད་ལ་འདུད། །སྟོང་ཉིད་ལས་བྱུང་
( ༡ ༣བ) ཁྱོད་ལ་འདུད། །སངས་རྒྱས་བྱང་ཆུབ་ཁྱོད་ལ་འདུད། །སངས་རྒྱས་
ཆགས་པ་ཁྱོད་ལ་འདུད། །སངས་རྒྱས་འདོད་ལ་ཕྱག་འཚལ་འདུད། །སངས་
- 140 -

དུས་འཁོར་གྱི་ལྷ་ཚོགས་ལ་མཆོད་པའི་ཆོ་ག་ཀུན་ཏུ་བཟང་པོའི་མཆོད་སྤྲིན།
་་་
རྒྱས་དགྱེས་པ་ཁྱོད་ལ་འདུད། །སངས་རྒྱས་རོལ་ལ་ཕྱག་འཚལ་འདུད།
སངས་རྒྱས་འཛུམ་པ་ཁྱོད་ལ་འདུད། །སངས་རྒྱས་བཞད་ལ་ཕྱག་འཚལ་
འདུད། །སངས་རྒྱས་གསུང་ཉིད་ཁྱོད་ལ་འདུད། །སངས་རྒྱས་ཐུགས་ལ་ཕྱག་
འཚལ་འདུད། །མེད་པ་ལས་བྱུང་ཁྱོད་ལ་འདུད། སངས་རྒྱས་འབྱུང་བ་ཁྱོད་
ལ་འདུད། །ནམ་མཁའ་ལས་བྱུང་ཁྱོད་ལ་འདུད། །ཡེ་ཤེས་ལས་བྱུང་ཁྱོད་ལ་
འདུད། །སྒྱུ་འཕྲུལ་དྲ་བ་ཁྱོད་ལ་འདུད། །སངས་རྒྱས་རོལ་སྟོན་ཁྱོད་ལ་འདུད༎
ཐམས་ཅད་ཐམས་ཅད་ཁྱོད་ལ་འདུད། །ཡེ་ཤེས་སྐུ་ཉིད་ཁྱོད་ལ་འདུད། །ཅེས་
པ་དང་། སྟོང་ཉིད་སྙིང་རྗེའི་བདག་ཉིད་ཅན། །སྲིད་གསུམ་སྐྱེ་དང་འཇིག་པ་
མེད། །ཤེས་དང་ཤེས་བྱ་གཅིག་པའི་སྐུ། །དཔལ་ལྡན་དུས་འཁོར་ལ་ཕྱག་
འཚལ། །ཨཱ་ལི་ཀཱ་ལིའི་སྙོམས་འཇུག་དང༌། །ཧཱུྃ་ཕཊ་ཡི་གེ་སོགས་སྤངས་ཀྱང་། །
འགྱུར་བ་མེད་ལས་འཁྲུངས་པའི་སྐུ། །དུས་ཀྱི་འཁོར་ལོ་དེ་ལ་འདུད། །ཞབས་
གཅིག་རྡོ་རྗེ་ནོར་བུར་རྡུལ་དང་ཉི་མ་དང་། །གཉིས་པ་གཙུག་ཏོར་ཁུ་བ་རི་
བོང་ཅན་ལ་ནི། །རྟག་ཏུ་མི་ཆོད་དབྱེར་མེད་འདོད་པར་བཀོད་གྱུར་པ།
འཇིག་རྟེན་གསུམ་གྱིས་མཆོད་པའི་གཙོ་ལ་སྤྱི་བོས་འདུད། །རྣམ་པར་བཅས་
དང་རྣམ་མེད་བཅོམ་ལྡན་འདས་མ་ཤེས་རབ་མ་སྟེ་དེ་ཡིས་འཁྱུད། །སྐྱེ་འཇིག་
སྤངས་པའི་འགྱུར་མེད་བདེ་བ་དང་ལྡན་བཞད་པ་ལ་སོགས་བདེ་བ་སྤངས། །
སངས་རྒྱས་རྣམས་ཀྱི་སྐྱེད་མཛད་སྐུ་གསུམ་དག་དང་ལྡན་ཞིང་དུས་གསུམ་་་་་
ཡང་དག་རིགས། ། ཀུན་མཁྱེན་མཆོག་གི་དང་པོའི་སངས་རྒྱས་བཅོམ་ལྡན་
གཉིས་མེད་དེ་ཉིད་ལ་ཕྱག་འཚལ། །སངས་རྒྱས་སེང་གེའི་ཁྲིར་བཞུགས་རྡོ་
རྗེའི་རྣལ་འབྱོར་རྣམ་པར་དག་( ༡༤ན) པ་སྲིད་པ་གསུམ་གྱི་མཆོག ཿ །དེ་ཉིད་
གཅིག་པུ་སྐུ་ཡི་རབ་ཏུ་དབྱེ་བས་རྣམ་པ་བཅུ་དྲུག་སྲིད་མེད་སྲེད་པར་གནས། །
ཤེས་དང་ཤེས་བྱ་གཅིག་གྱུར་རྒྱལ་བ་མཆོག་གི་དམ་ཚིག་ཡན་ལག་རྣམ་པ
བཅུ་གཉིས་ཀྱི། །བདེན་དོན་བྱང་ཆུབ་སེམས་ནི་རྒྱལ་བའི་རྡོ་རྗེའི་ཚིག་གྱུར་
- 141 -

·མཁས་གྲུབ་རྗེའི་གསུང་འབུམ། ཚེ་
དུས་ཀྱི་འཁོར་ལོ་ལ་ཕྱག་འཚལ། །ཀུན་མཁྱེན་ཡེ་ཤེས་སྐུ་ནི་རྒྱལ་བའི་བདག་
པོའི་ལྷན་ཅིག་སྐྱེས་དང་དེ་བཞིན་ཆོས་ཀྱི་སྐུ། །ལོངས་སྤྱོད་རྫོགས་དང་སྤྲུལ་
པའི་སྐུ་ཡང་ཉིན་བྱེད་སྐུ་དང་པདྨའི་འདབ་མ་རྒྱས་པའི་སྤྱན། །རྣམ་པར་ཐར་
དང་སྐུ་གསུང་ཐུགས་དང་སྲིད་འདས་འབྱོར་པ་རྣལ་འབྱོར་དག་པ་ཤེས་རབ་
དང་། །ཐབས་ནི་གཉིས་མེད་གང་ཞིག་ལྷ་མི་ལྷ་མིན་གྱིས་བསྟོད་དང་པོའི་
སངས་རྒྱས་དེ་ལ་འདུད། །གང་ཞིག་ཆེན་པོའི་མི་རྣམས་སྨིན་པར་བྱ་བའི་དོན་
དུ་མངལ་ནི་འཛིན་པ་འདི་མཛད་ཅིང་། །སྲིད་པའི་འཆིང་ལས་ངེས་པར་གྲོལ་
ཡང་སྲོག་ཆགས་རྣམས་ཀྱི་ལམ་གྱི་སླད་དུ་སྲིད་པ་སྟེ། །སྣ་ཚོགས་སྐྱེས་རབས་
ཕྲེང་བ་ཡོན་ཏན་དང་ལྡན་སེམས་ཅན་དོན་གཉེར་རྣམས་ཀྱིས་མཐོང་གྱུར་་་་་
པ། །དང་པོའི་སངས་རྒྱས་རྫུ་འཕྲུལ་ཆེ་ལྡན་སྤྱོད་པ་དག་སྟེ་སྐྱེ་བ་འདི་ལ་ཕྱག་
འཚལ་ལོ། ཿ །རྟ་ལ་སོགས་པ་སྦྱིན་པ་རྣམ་བཅུ་གང་གིས་སྦྱིན་པ་དོན་གཉེར་
རྣམས་ལ་བྱིན། །བསོད་ནམས་ཡེ་ཤེས་སྟོབས་ནི་ཆེན་པོ་དེ་ཡིས་བདུད་ལ་
སོགས་པ་བཅོམ་བྱས་ཏེ། །དཔལ་ལྡན་ཆོས་དབྱིངས་དྲི་མེད་གསུང་གི་དབང་
ཕྱུག་དཀྱིལ་འཁོར་དུ་ནི་དབང་བསྐུར་ནས། །ཐམས་ཅད་སྟོན་པ་གཅིག་པུའི་
ཡུལ་ལ་ལུང་བསྟན་སངས་རྒྱས་དེ་ལ་ཕྱག་འཚལ་ལོ། །བཅོམ་ལྡན་འདས་ཀྱི་
བསོད་ནམས་ཡེ་ཤེས་ཀྱིས་སྤྲུལ་གདུལ་དཀའི་སེམས་ཅན་རྣམས་ཀྱིས་རྟག་ཏུ་་
ནི། །འཇིགས་བྱེད་འཇིགས་སུ་རུང་བའི་གཟུགས་དང་སྐྱེ་བོ་མཁས་པ་རྣམས་
( ༡༤བ)ཀྱི་དྲེགས་དང་བྲལ་བར་མཐོང་། གང་ཞིག་ཁོ་ནའི་གསུང་ནི་སེམས་
ཅན་རྣམས་ཀྱི་མོས་པའི་སེམས་ཀྱི་དབང་གིས་ཀུན་གྱི་སྒྲ། །གཞན་གྱི་རྣ་བར་
སོན་པས་དམ་པའི་ལམ་ནི་ཡང་དག་སྟོན་པར་བྱེད་པ་དེ་ལ་འདུད།
ཐུབ་པ་གང་གི་ཤེས་རབ་དང་ནི་ཡེ་ཤེས་སྟོབས་ཀྱིས་ཡིད་ལས་བྱུང་བ་དག །
རང་གི་རྡོ་རྗེ་ནས་བཀུག་རང་གི་དཔྲལ་བ་དང་ནི་རྡོ་རྗེ་གཙུག་ཏོར་ཆེན་པོར་
ཁྲིད། །གང་གི་དམིགས་བཅས་རྡུལ་མེད་སྟོང་པ་ཉིད་དང་སྙིང་རྗེ་བཟང་པོ་
།ཤཱཀྱ་
—-
- 142 -

དུས་འཁོར་གྱི་ལྷ་ཚོགས་ལ་མཆོད་པའི་ཆོ་ག་ཀུན་ཏུ་བཟང་པོའི་མཆོད་སྤྲིན།
དམིགས་པ་མེད་པ་ཉིད། །ལྷ་མི་ལྷ་མིན་ཀླུ་ཡི་བླ་མ་ཀུན་གྱི་སྟོན་པ་གཅིག་པུ་
དེ་ལ་ཕྱག་འཚལ་ལོ། །གང་ལ་ཐོག་མཐའ་དབུས་མེད་གནས་དང་འཆི་དང་
སྲིད་པ་དང་ནི་སྒྲ་དང་དྲི་དང་རོ་དག་དང་། །རེག་བྱ་གཟུགས་དང་སེམས་
མེད་རང་བཞིན་དང་ནི་སྐྱེས་བུ་མེད་ཅིང་འཆིང་དང་གྲོལ་དང་བྱེད་པོ་མེད། །
ས་བོན་དག་ནི་གསལ་བའི་དུས་མེད་མཐའ་དག་བར་ནི་སྡུག་བསྔལ་བདེ་བ་་
ཉིད་ཀྱི་རང་བཞིན་མེད། །མྱ་ངན་འདས་པ་མཚན་མ་མེད་ཅིང་བྱེད་པ་རྣམས་
ལ་ཡོན་ཏན་མེད་པ་དེ་ལ་ཕྱག་འཚལ་ལོ། །དུས་དང་སྣ་ཚོགས་ལ་སོགས་རྡོ་རྗེ་
སྐྱེས་བུ་དཔེ་ཟླ་མེད་ཅིང་ཐམས་ཅད་དུ་འགྲོ་སྤྲོས་པ་མེད། ཾ །བརྩེགས་པ་ལ་
གནས་རྣ་བ་སྣ་དང་ཁ་དང་མིག་དང་མགོ་སྟེ་ཐམས་ཅད་ནས་ནི་ཕྱག་དང
ཞབས། །འབྱུང་བའི་མཐའ་སྟེ་འབྱུང་པོའི་མགོན་པོ་སྲིད་པ་གསུམ་པོ་མཆོག་
འཛིན་རྒྱུ་རྣམས་དག་གི་རྒྱུར་གྱུར་པ། །རིག་པ་ལ་སོགས་རྣལ་འབྱོར་དག་གི་
བགྲོད་བྱ་མཆོག་བདེའི་གོ་འཕང་དུས་ཀྱི་འཁོར་ལོ་ལ་ཕྱག་འཚལ། །སྤྲོ་བྱེད་
ནུས་པའི་ངོ་བོ་གློག་གི་མེ་དང་མཚུངས་ཤིང་ཉི་མ་བཅུ་གཉིས་དག་གི་གཟི་
བརྗིད་ཅན། །ཡེ་ཤེས་རྡོ་རྗེའི་སྣང་བ་མཆོག་གི་གོ་འཕང་བགྲོད་བྱེད་རྣམ་པར་
བཅད་པ་དེ་ལ་ཕྱག་འཚལ་ལོ། །དཀར་པོ་འཇིག་རྟེན་གསུམ་གྱི་མགོན་པོ་རི་
བོང་འཛིན་པ་ལས་འཛག་འཇིག་རྟེན་སྤྱི་བོར་ཡང་དག་གནས། །བདུད་རྩིས་
འཆི་བ་སེལ་ཞིང་སྲིད་པའི་འཇིགས་( ༡༥ན) པ་འཇོམས་པར་བྱེད་པ་ཐིག་ལེའི་
གཟུགས་ལ་ཕྱག་འཚལ་ལོ། །སེམས་ཙམ་སྔགས་ཀྱི་ངོ་བོ་ལྷ་ཡིས་ཡོངས་སུ་
བསྐོར་བ་སྡུག་བསྔལ་དང་ནི་བདེ་བའི་རང་བཞིན་ཏེ། །དམ་པ་རྣམས་ལ་ཞི་
བའི་གཟུགས་ནི་རང་གིས་བྱས་པའི་ཉམས་མྱོང་མི་བཟད་རྣམས་ལ་མི་བཟད་
པ། །གང་གིས་ལས་གང་རབ་བྱས་རང་གི་སེམས་ལ་ཆོ་ག་བཞིན་དུ་དེ་ཡི་
འབྲས་བུ་དེ་བསྐྱེད་པ། །འཇིག་རྟེན་དབང་པོ་སྣ་ཚོགས་གཟུགས་ཅན་སྲིད་
གསུམ་སྐྱེད་མཛད་རྡོ་རྗེ་སེམས་དཔའ་ལ་ཡང་ཕྱག་འཚལ་ལོ། །གཅིག་དང་དུ་
----
143-

མཁས་གྲུབ་རྗེའི་གསུང་འབུམ། ཆ
མ་དག་ཀྱང་གཅིག་ཅིང་མཉམ་དང་མི་མཉམ་མཉམ་པ་གཡས་དང་གཡོན་་་་་
དང་མདུན་དང་རྒྱབ། །སྟེང་འོག་ཀུན་ནས་དཀར་ལྗང་སྣ་ཚོགས་ཁ་དོག་ཆེན་
པོ་གཅིག་གི་གཟུགས་ཏེ་ཐུང་ངུ་རིང་པོ་དང་། །ཤིན་ཏུ་རིང་པོ་ཡོན་ཏན་མེད་
།གང་
ཅེས་ཡོན་ཏན་དང་བཅས་བུད་མེད་སྐྱེས་པའང་སྐྱེས་པ་བུད་མེད་མིན།
ཞིག་ཀུན་གྱི་རྟེན་གཅིག་བྷ་ག་བཟང་མོ་མཆོག་གི་བྷ་ག་ཁྱོད་ལ་འདུད་དེ་ཁྱོད་
ལ་འདུད། །ཕྲ་རབ་རྡུལ་གྱི་ཆོས་ཉིད་འདས། །པྲ་ཕབ་པ་ཡི་རང་བཞིན་ཅན། །
རྣམ་པ་ཀུན་གྱི་མཆོག་ལྡན་མ། །ཕྱག་རྒྱ་ཆེན་མོ་དེ་ལ་འདུད། །སངས་རྒྱས་
ཀུན་གྱི་སྐྱེད་མཛད་མ། །སྐྱེ་བ་དང་ནི་འཇིག་པ་སྤངས། །ཀུན་ཏུ་བཟང་པོའི་
སྤྱོད་པ་ཅན། །སྣ་ཚོགས་ཡུམ་དེ་ལ་ཕྱག་འཚལ། །ཞེས་བསྟོད་ཅིང་། རྒྱས་པ་ལ་
སྤྲོ་ཞིང་ལོང་ཡོད་ན་རྒྱ་བོད་ཀྱི་མཁས་གྲུབ་རྣམས་ཀྱིས་མཛད་པའི་བསྟོད་པ་་་
ཆེན་པོ་དག་གིས་ཇི་ལྟར་མོས་པ་ལྟར་བསྟོད་པར་བྱའོ། །དཔལ་དུས་ཀྱི་འཁོར་
ལོའི་དཀྱིལ་འཁོར་མཆོད་པའི་ཆོ་ག་མཁས་གྲུབ་ཆོས་རྗེས་མཛད་པ་འདིས་་་་་
ཀྱང་ཐུབ་པའི་བསྟན་པ་རིན་པོ་ཆེ་དར་ཞིང་རྒྱས་ལ་ཡུན་རིང་དུ་གནས་པར་་
གྱུར་ཅིག། །།དགེའོ།། །།
- 144 -